JUMAL KÕNELEB
Tere jälle ja teretulemast vaatama saadet "Jumal kõneleb".
Saame Joyga alati julgustust sellest, et Jumal on hea.
See on tõde, mille juurde tuleme peaaegu iga päev tagasi.
Teeme seda täiesti teadlikult.
Tuletame meile enestele meelde,
et kõikide katsumuste keskel, mida ka meil ette tuleb,
on keegi, kes ei muutu ja on kõigist katsumustest kõrgemal.
Kõige rohkem tunnistab Jumala headusest Ta Poeg Jeesus.
Kas pole?
Võime vaadata Uut Testamenti ja seda, mida Jeesus tegi
ning Jeesuse kaudu mõista, milline on Jumal.
See on väga oluline vaatenurk.
Jeesus ei tulnud maailma
ainult meid päästma ja me pattude pärast surema.
Ta tuli kõigile inimestele näitama, milline on Jumal.
Piiblis, Johannese 1:17-18 öeldakse: "Seadus on ju antud Moosese kaudu,
arm ja tõde aga tulnud Jeesuse Kristuse kaudu.
Keegi ei ole iialgi näinud Jumalat.
Ainusündinud Poeg,
kes on Isa rinna najal, tema on meile teate toonud."
Piibel ütleb seda otse.
Johannese sõnul pole ükski inimene näinud Jumalat.
Ainusündinud Poeg on Teda meile ilmutanud.
Ainusündinud Poeg Jeesus, kes on Jumala täiuslik pilt,
tuli meile näitama, milline on Jumal.
Kiri heebrealastele 1:1 "Jumal, kes muiste palju kordi
ja mitmel viisil rääkis esivanematele prohvetite kaudu.."
Varem ilmutas Issand ennast prohvetite kaudu.
Ta ilmutas end prohvetitele ja prohvetid rääkisid seda,
mida olid vaimus näinud või kuulnud.
Sedasi oli see varem.
"on nüüd päevade lõpul meile rääkinud Poja kaudu,
kelle ta on seadnud kõigi asjade pärijaks,
kelle läbi ta on ka maailmad teinud,
kes (Poeg), olles tema kirkuse kiirgus ja tema olemuse kuju.."
Varem rääkis Issand enesest prohvetite kaudu,
nüüd on Ta saatnud oma Poja, ja ilmutanud end Poja kaudu,
kes on Isa kirkuse kiirgus ning Tema olemuse kuju.
See on nii kaunilt kirjutatud nagu see, mida enne lugesin.
Siin öeldakse, et käsk on tulnud Moosese kaudu,
kuid arm ja tõde on tulnud Jeesuse Kristuse kaudu.
Paljud mõtlevad Jumalast kui Moosese Jumalast e käsuandjast.
Jumalat nähakse sellisena, kes ainult annab käske
ning teeb seaduseid selle kohta, mida tohime teha ja mida mitte.
Arusaam rangest käskijast ning hukkamõistvast Jumalast.
Selline käsitlus oli Iisraeli rahval, juutidel taevasest Isast.
Seejärel tuleb Jumala pilt ja saab lihaks siin maa peal.
Jumal sai lihaks maa peale ning Ta oli täis armu ja tõde.
Jeesus näitab tõde: "Mina olen täis armu ja armastust.
Mina olen hea."
Johannese 10:30: "Mina ja Isa oleme üks."
Jeesus ütleb: "Mina ja Isa oleme üks."
Isa tahe ja loomus tuleb nähtavale Jeesuses.
See tuletab meelde ühe kirjakoha.
Kui Jeesus rääkis jüngritele, et Ta läheb tagasi Isa juurde,
siis Filippus ütles Talle: "Näita meile Isa!"
Johannese evangeeliumis 14:9 vastab Jeesus talle:
"Nii kaua aega olen ma teie juures,
ja sa ei ole mind veel ära tundnud, Filippus?"
Pane nüüd tähele:
"Kes on näinud mind, see on näinud Isa."
Me Jumal on just selline nagu Jeesus.
Jeesus tuli meile näitama, milline on Isa.
Siin vastab Isa ise Filippusele: "Nii kaua aega olen ma teie juures."
Sellepärast, et Isa ja Poeg on üks.
Pole nii nagu mõned arvavad, et Isa on range, kalk
ja seadusemeelne ning Jeesus on täis armu.
Jumal on täis armu, rikas heldusest ning selline nagu Jeesus.
Jeesus ja Isa on üks.
Jeesuse nägemine on Isa nägemine ning Jeesuse tundmine Isa tundmine.
Arutledes küsimuse üle, milline on Jumal,
siis on väga oluline, et me ise loeksime siit.
Loeksime evangeeliumi, vaataksime, loeksime, õpiksime,
milline on Jeesus, mida Ta tegi ja ütles ning milline on Ta iseloom.
See on tähtis, sest võime kergelt,
nii mina kui Joy ning igaüks meist.
rajada arusaama Jumalast, millised on meie kogemused.
Kui meil on olnud raske elu, arvame, et Jumal on nõudlik,
tahab, et kannataksin või midagi sellist.
Tõde on ilmunud meile Jeesuses Kristuses.
Seetõttu on nii tähtis,
et me ei laseks kogemustel ja katsumustel luua pilti Jumalast.
Laseme pigem Jeesusel endal rääkida ja kirjeldada, milline Ta on.
Johannese 10:10:
"Varas ei tule muu pärast kui varastama ja tapma ja hukkama.
Mina olen tulnud, et neil oleks elu, ja oleks seda ülirohkesti."
Mina olen tulnud, et neil (ja meil) oleks elu, ja oleks seda ülirohkesti.
Jeesus ütleb, et on tulnud, et meil oleks elu ja küllus.
Sellepärast on Ta tulnud,
et tuua elu meie raskustesse, meie hädadesse ja puudusesse.
Jeesus on tulnud, et meil oleks elu ning oleks seda ülirohkesti.
"Mina olen hea karjane.
Hea karjane annab oma elu lammaste eest."
Kes iganes loeb evangeeliume, näeb head Jumalat.
Kes iganes loeb Jeesusest, näeb Jumalat, kes hoolib.
See on tähtis, et püsiksime tões.
Jeesus ütleb Johannese 8:31-32:
"Kui te jääte minu sõnasse."
Kui me püsime selles, mida Tema ütleb enese kohta,
"siis te olete tõesti minu jüngrid."
Jeesus julgustab uurima, milline Ta on ja mida Ta on öelnud.
"ning tunnetate tõde, ja tõde vabastab teid."
Mulle on see andnud päris palju vabadust.
Olen mõistnud ja kogu aeg süveneb teadlikkus,
kui hea Tema on - see annab tohutu vabaduse.
Kui tean, et Ta on hea, siis on mul turvaline olla.
Tean, et ma pole alati hea ning maailm kolgib ja on karm,
kuid ikkagi on keegi, kes on hea, kes mõtleb, mis on mulle parim
ning tahab mulle parimat ega keera kunagi mulle selga.
Kui ma teengi rumalusi, ei pööra Tema mulle selga.
Ta on alati hea ja armastab mind alati.
See tõde teeb vabaks.
Kui mõtleme, milline on Jeesus ning mida Ta maa peal olles tegi,
siis Teda vaadates võin õppida, milline on Jumal.
Just nii.
Ma vaatan ja mõtlen, mida Ta tegi ja milline Ta on.
Juba pühapäevakoolist teame, et Jeesus tervendas haigeid.
Ta toitis näljaseid
ja võttis alati vastu kõiki, kes olid hädas.
Ta võttis vastu lapsi.
Ta vabastas need, kes olid erineval moel seotud.
Ta veetis aega tavalise rahvaga.
Ta võttis vastu tavalisi inimesi.
Ta ei mõistnud kunagi kedagi hukka, peale nende,
kes tegid Jumalast kellegi teise, kui Ta oli tegelikult.
Ta ei mõistnud inimeste üle kohut nende pattude pärast.
Ta andis armu ning andis andeks.
Mulle meenub, et Ta austas ka naisi.
Meil peaks olema õige arusaam Jumalast
ning julgeksime uskuda ja näha, milline on Jumal Jeesuse näitel.
Tema ei muutu.
Jeesus tervendas alati ja aitas.
Tal oli alati aega, kuna Ta alati andis armu,
andis andeks, lohutas, toitis ning kandis hoolt.
Selline on meie, sinu ja minu Jumal.
Ta tahab alati aidata, tervendada, vabastada, taastada, värskendada,
õnnistada, kanda hoolt ning isegi toita.
Ta on selline.
Su kogemuste ja maailma häda keskel on Ta alati selline.
Vahel on see paras väljakutse.
Meie olukorrad võivad rääkida hoopis muud
ning kogemused võivad rääkida hoopis muud ja me oleme nõutud,
sest tunneme, et Ta pole ju mind tervendanud või aidanud.
Räägime seepärast,
et saaksid uskuda sellesse, et Ta on hea.
Kui sa usud, et Ta on selline, milline Ta ütleb end olevat,
siis võid ka saada seda abi, mida Ta tahab sulle anda.
Kõik võetakse ju vastu usu kaudu.
Jeesus ütleb Johannese 10:10-11: "Mina olen hea karjane.
Hea karjane annab oma elu lammaste eest."
Filiplastele 3 on kirjas, et tähtsaim on Kristuse tundmine.
Paulus kirjutab nii:
"Viimaks veel, mu vennad, rõõmustage Issandas!
Üht ja sedasama teile kirjutada ei ole mulle tüütav.."
Mõni võib mõtelda, miks te kogu aeg jahute seda sama asja.
Sellepärast, et see on nii tähtis.
Katsumuse keskel pole see meile
võibolla nii iseenesestmõistetav, kas Ta on hea või pole.
"Üht ja sedasama teile kirjutada ei ole mulle tüütav,
aga teid teeb see kindlaks."
Loen Filipi 3:8-10: "Jah, enamgi: ma pean kõike kahjuks
Issanda Kristuse Jeesuse kõikeületava tunnetuse kõrval.
Tema pärast olen ma minetanud kõik selle ja pean seda pühkmeiks,
et saada kasuks Kristust ja et mind leitaks tema seest
ega oleks mul oma õigust, mis tuleb Seadusest,
vaid see õigus, mis tuleb Kristusesse uskumisest,
see, mille Jumal annab usu peale.
Ma püüan ära tunda teda ja tema ülestõusmise väge
ja tema kannatuste osadust.."
Kristuse tundmine.
Mida rohkem Teda tundma õppida, seda vabamaks saab.
Jumal on just selline nagu Jeesus.
Jeesus tuli näitama, et Isa, Poeg ja Püha Vaim on samasugused.
See on tugeva usu vundament.
Mõtle sellele, et Isa armastas meid nii palju,
et Ta andis oma ainusündinud Poja ja lasi tal kannatada sinu ja minu eest.
Jeesus armastab meid nii palju, et Ta andis oma elu.
Ta lasi ennast piitsutada ja naelutada ristile.
Ta kannatas ja suri sinu ja minu eest.
Ta armastab meid nii palju.
Püha vaim armastab meid nii palju, et Ta tuli meie sisse elama.
Täiesti vabatahtlikult.
Isegi kui vahel oleme õnnetud nagu mõned sissesoolatud rääbised.
Ta on meis ega lähe me juurest ära.
Jumal on hea.
Teadmine Jumala headusest on tugeva ja püsiva usu vundament.
Selle eest tasub vahel võidelda, kas pole?
Vahel tasub võidelda
ja kuulutada seda kõikide raskete olukordade keskel.
Ma pean vahel mitu korda endale kuulutama,
et see ei ole veel läbi ning läheme edasi.
Jumal on minu poolel ja läheme edasi.
Jumal on minu poolel, saan hakkama ja läheme edasi.
Pean seda endale kuulutama
ja võitlema selle headuse eest, et ma ei annaks alla.
Kui maailm meid kolgib, on see vahel üpris raske.
Peame võitlema: "Ei, Jumal on sellest suurem.
Jumal on suurem kui vaenlane, ja vaenlane, lahkud mu elust.
Ma võin olla vaba ja võidan ka selles olukorras."
Me peame võitlema, aga meil on vundament, mis püsib.
See on Jumal, kes on hea.
Efeslastele 2:12-14:
"teie olite tol ajal ilma Kristuseta, kaugel eemal
Iisraeli kodakondsuse õigusest ja võõrad tõotuselepingule,
teil ei olnud lootust ega Jumalat siin maailmas."
Nii oli see varem, kuid nüüd on teisiti.
"Nüüd aga Kristuses Jeesuses olete teie.."
Meid on asetatud Jeesusesse Kristusesse.
"kes te varem olite Jumalast võõrdunud,
saanud lähedaseks Kristuse vere läbi.
Sest tema on meie rahu."
Tema on meie rahu.
See on nii imeline,
et Ta on ülestõusnud ja elab.
Võin täiesti tavalise inimesena elada siin maa peal koos Temaga.
Ma võin elada Kristuses.
Võin Teda tunda.
Ta ei pea olema minu jaoks võõras.
Muidugi on Ta nii suur,
et ma ei suuda kunagi Teda läbinisti tunda
aga võin ikkagi olla Tema lähedal ja tunda Teda.
Saan sõbrustada Temaga ja rääkida Temaga.
Kuigi ma ei näe Teda füüsiliste silmadega,
võin ikkagi käia koos Temaga ja Ta on Püha Vaimu kaudu minuga.
Ta räägib mulle, milline on taevane Isa.
Ta räägib mulle elust.
Ta juhatab mind ning on mu karjane.
Tunnen, et Issand tahab öelda lõpetuseks meile kõigile:
"Mina olen sama eile, täna ja igavesti.
Mina ei muutu.
Ma olen ikka Sinu ravija,
sinu eest hoolitseja, sinu sõber ja su armas Isa.
Sina oled minu armas laps.
Mina ei muutu.
Mina olen sama eile, täna ja igavesti.
Toetu minule, usalda mind, sest minu arm püsib igavesti."
Aitäh, Isa.
Palvetame koos sinuga.
Tänu taevane Isa, et Sina pole muutunud.
Tänu, Jeesus, et Sina,
kes oled koos meiega, oled sama, kes ütled end olevat.
Tänu, et teed neid samu tegusid, mida maa peal käies tegid.
Sina oled Jumala täiuslik pilt.
Tänu, Jeesus, et tervendad täna.
Just praegu Sa puudutad ja tervendad,
taastad, vabastad, värskendad ja õnnistad.
Tänu, Issand, et Sina oled üksnes valgus.
Tulgu valgus, vabadus, õnnistus ja tervenemine me kõikide eludesse.
Tänu, Issand, et kui Sa tuled, siis tuleb valgus ja vabadus.
Tervenemine tuleb Jeesuse nimel.
Tänu Issand!
Tänu Issand, et kus kaks või kolm on koos Sinu nimel,
seal oled Sina nende keskel.
Tänu, Issand, Sinu kuningriigi eest.
Tõid imelise Jumala kuningriigi siia maa peale meie juurde.
Issand me ütleme täna koos:
Sinu riik tulgu!
Sinu tahtmine sündigu!
Nagu taevas, nõnda ka maa peal.
Issand, kuidas oleks võimalik, et see sünniks maa peal nagu taevas?
Issand, palun südamest, et võtaksid me elu.
Kasuta meid.
Palun, et puudutaksid meie kõikide elu nii,
et Su valgus ja armastus võiks tulla meis esile.
Issand, et võiksime olla saadikud, kes toovad valgust.
Issand, tead, millised oleme.
Palun, Issand, et tuleksid me üle nagu armastusepuhang
ja uhuksid ära kõik, mis rõhub, seob, ahistab ja teeb hirmu.
Issand täida meid peast varvasteni oma valgusega ja Püha Vaimuga,
et kogu meie sisemus saaks olla üleni Sinu valguses,
et võiksime tõesti olla valguseks ja minna argipäeva ning sellesse,
kus me elame koos Sinuga ning tuua kaasa Jumala riiki.
Issand, Sa tead, et oleme lihtsalt anumad
aga kui Sina meid täidad, siis tekib imeline sära.
Tänu, Issand, Sinu rahu eest, mis võib täita iga kodu just nüüd.
Kodu võib olla täidetud rahu ja puhkuse atmosfääriga.
Oled öelnud, et täiuslik armastus ajab ära kõik kartuse.
Kõik hirm sulab ära sinu armastuse voolus.
Kõik hirm kaob tänu Issandale.
Võime jääda Sinu armastusse.
Aamen.
Kui soovid rohkem teada meie töö kohta,
me teenistuse, kristliku kooli ja lasteaia kohta,
siis külasta meie kodulehekülge www.kristillinenkoulu.org
Igas vanuseastmes on sügiseks veel vabu kohti.
Teretulemast kasvõi kogu perega!
Meie kodulehe kaudu võib tellida ka neid raamatuid,
mis aitavad leida lähedase suhte Jumalaga
ja neist kõige uuem aitab su usku tugevdada.
Kolmas raamat neist aitab sul näha ennast
nagu Jumal meid näeb: armsate lastena.
Ole õnnistatud ja tea, et Jumal on alati Sinu poolel.
Ta ei ole kunagi su vastu.
Ta on Jeesus ja Jeesus on hea.
Aamen.
JUMAL KÕNELEB
Maailm januneb heade uudiste järele.
TV7 kuulutab terve ööpäev häid uudiseid Jeesusest.
Me kõik võime osaleda maailmas heade uudiste levitamises.
Tule kaasa ja helista annetustelefoninumbrile 9001777
Kõne maksab Eestis 7 eurot.
Võid kasutada ka pangarekvisiite, mida näed peagi ekraanil.
Tule osalema,
sest nüüd on kiire evangeeliumi kuulutamisega kogu maailma.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin